techiaith/cofnodycynulliad_en-cy huggingface dataset:
English: Good. In which case, can the First Minister then confirm that the inquiry that is being undertaken, one of many - another day, another inquiry today - by James Hamilton will involve, also, an inquiry into the conduct of special advisers, because they are specifically responsible to him, the First Minister, ultimately, for their political conduct?
Welsh: Da iawn. Felly, a all y Prif Weinidog gadarnhau felly bod yr ymchwiliad sy'n cael ei gynnal, un o blith llawer - diwrnod arall, ymchwiliad arall heddiw - gan James Hamilton yn cynnwys, hefyd, ymchwiliad i ymddygiad cynghorwyr arbennig, gan eu bod nhw'n atebol yn benodol iddo fe, y Prif Weinidog, yn y pen draw, am eu hymddygiad gwleidyddol?
English: No. The inquiry will look at whether I have breached the ministerial code in relation to the answers I gave in November 2014 and November 2017.
Welsh: Na. Bydd yr ymchwiliad yn ystyried pa un a wyf i wedi torri cod y gweinidogion o ran yr atebion a roddais ym mis Tachwedd 2014 ac ym mis Tachwedd 2017.
English: So, is the First Minister saying that the conduct of special advisers will not be part of the terms of the inquiry of James Hamilton?
Welsh: Felly, a yw'r Prif Weinidog yn dweud na fydd ymddygiad cynghorwyr arbennig yn rhan o delerau ymchwiliad James Hamilton?
English: Well, I've referred myself, under the ministerial code, to the adviser. It will be a matter for the independent adviser to decide how, then, to take the inquiry forward.
Welsh: Wel, rwyf i wedi atgyfeirio fy hun, o dan god y gweinidogion, i'r cynghorydd. Bydd yn fater i'r cynghorydd annibynnol benderfynu sut, wedyn, i fwrw ymlaen â'r ymchwiliad.
English: First Minister, as you said earlier, the Democratic Unionist Party torpedoed the UK's attempt to move on to the next stage in the Brexit talks, and the border in Ireland is the sticking point. None of us want a return to a hard border, but neither do we want to see barriers between Wales and our nearest neighbours. Barriers will be bad news for the port of Holyhead, as we heard earlier, for Stena Line, for Irish Ferries, for jobs, and bad news for other Welsh ports as well. There will be delays to business, and gridlock for passengers is the risk. We all know how much influence the DUP has. What influence can you use to protect the port of Holyhead from a new hard border?
Welsh: Prif Weinidog, fel y dywedasoch yn gynharach, chwalwyd ymgais y DU i symud ymlaen i'r cam nesaf yn y trafodaethau Brexit gan y Blaid Unoliaethol Ddemocrataidd, a'r ffin yn Iwerddon yw'r maen tramgwydd. Nid oes yr un ohonom ni eisiau dychwelyd i ffin galed, ond nid ydym ychwaith eisiau gweld rhwystrau rhwng Cymru a'n cymdogion agosaf. Bydd rhwystrau yn newyddion drwg i borthladd Caergybi, fel y clywsom yn gynharach, i Stena Line, i Irish Ferries, i swyddi, ac yn newyddion drwg i borthladdoedd eraill yng Nghymru hefyd. Bydd oediadau i fusnes, a thagfeydd i deithwyr yw'r risg. Rydym ni i gyd yn gwybod faint o ddylanwad sydd gan y DUP. Pa ddylanwad allwch chi ei ddefnyddio i ddiogelu porthladd Caergybi rhag ffin galed newydd?
English: Well, we have spoken to the Irish Government about this and informed them, of course, of our concerns and they share our concerns. The last thing they want to see is a hard border between Wales and Ireland as a maritime border, and we are working with them in order to ensure that doesn't happen.
Welsh: Wel, rydym ni wedi siarad gyda Llywodraeth Iwerddon am hyn ac wedi eu hysbysu nhw, wrth gwrs, am ein pryderon ac maen nhw'n rhannu ein pryderon. Y peth olaf y maen nhw eisiau ei weld yw ffin galed rhwng Cymru ac Iwerddon fel ffin arforol, ac rydym ni'n gweithio gyda nhw er mwyn sicrhau na fydd hynny'n digwydd.
English: First Minister, I used the word 'influence' on purpose. The Welsh national interest can only be protected if our MPs vote the right way on crucial Brexit divisions. Plaid Cymru's solution to the border problem, as you'll be aware, is for the UK to stay in the customs union. The UK Labour Party is supposed to be the official opposition in Westminster. You've just said, earlier on, that you want Wales to remain in the single market and that membership of the customs union is the solution to this problem. We heard earlier, also, about the importance of parliamentary democracy. Can you tell us, therefore, why Labour MPs voted against the UK membership of the customs union as recently as 20 November?
Welsh: Prif Weinidog, defnyddiais y gair 'dylanwad' ar bwrpas. Gellir gwarchod ein budd cenedlaethol Cymru dim ond os bydd ein ASau yn pleidleisio y ffordd iawn ar raniadau Brexit hollbwysig. Ateb Plaid Cymru i broblem y ffin, fel y byddwch yn ymwybodol, yw i'r DU aros yn yr undeb tollau. Plaid Lafur y DU yw'r wrthblaid swyddogol yn San Steffan i fod. Rydych chi newydd ddweud, yn gynharach, eich bod chi eisiau i Gymru aros yn y farchnad sengl ac mai aelodaeth o'r undeb tollau yw'r ateb i'r broblem hon. Clywsom yn gynharach, hefyd, am bwysigrwydd democratiaeth seneddol. A allwch chi ddweud wrthym ni, felly, pam y gwnaeth ASau Llafur bleidleisio yn erbyn aelodaeth y DU o'r undeb tollau mor ddiweddar â'r ugeinfed o Dachwedd?
English: First of all, it is gratifying to see that Labour and Plaid Cymru MPs have worked together in order to make sure that we look to try and get our amendments through the Commons and the Lords, which I very much welcome. She will know my view, and that is that I believe we should have full, unfettered access to the single market. We've agreed the same position. I also believe that the UK is best served by staying within the customs union. There will be different views in my party in London, and those views are well known, as some Members have put them. But my view is, as First Minister, that we are best served by staying in the customs union and having that access to the single market.
Welsh: Yn gyntaf oll, mae'n braf gweld bod ASau Llafur a Phlaid Cymru wedi cydweithio er mwyn gwneud yn siŵr ein bod ni'n ceisio cael ein gwelliannau trwy Dŷ'r Cyffredin a Thŷ'r Arglwyddi, ac rwyf i'n croesawu hynny yn fawr iawn. Bydd hi'n gwybod fy marn i, sef fy mod i'n credu y dylai fod gennym ni fynediad llawn a dilyffethair at y farchnad sengl. Rydym ni wedi cytuno ar yr un safbwynt. Credaf hefyd mai'r dewis gorau i'r DU yw aros yn yr undeb tollau. Bydd gwahanol safbwyntiau yn fy mhlaid i yn Llundain, ac mae'r safbwyntiau hynny yn hysbys, gan fod rhai Aelodau wedi eu mynegi. Ond fy marn i, fel Prif Weinidog, yw mai'r dewis gorau i ni yw aros yn yr undeb tollau a chael y mynediad hwnnw at y farchnad sengl.
English: The problem here is that we have a number of Labour views. We don't have clarity as to what the Labour position is, and there has been a failure by Labour MPs to protect our interests here in Wales, by the way that they vote. We're facing a weak and divided Tory Government, but a consensus has been allowed to be built over leaving the single market and the customs union. You've said that if a distinct deal is offered to another UK country, you expect that to be offered to Wales. Perhaps I trust Westminster a lot less than you do, First Minister, but as things stand, I expect Westminster not to offer us such a deal. But we can change that situation if we want to. In the absence of any action or initiative from the UK Labour Party, this Assembly can speak out. You have the power to ensure that Wales doesn't settle for second best here. As First Minister of this country, will you ensure that, when the time comes, Labour MPs in Westminster will back a distinct deal for Wales?
Welsh: Y broblem yma yw bod gennym ni nifer o safbwyntiau Llafur. Nid oes gennym ni eglurder ynghylch beth yw safbwynt y Blaid Lafur, a bu methiant gan ASau Llafur i ddiogelu ein buddiannau yma yng Nghymru, drwy'r ffordd y maen nhw'n pleidleisio. Rydym ni'n wynebu Llywodraeth Dorïaidd wan a rhanedig, ond caniatawyd i gonsensws gael ei ddatblygu ynghylch gadael y farchnad sengl a'r undeb tollau. Rydych chi wedi dweud os caiff cytundeb ar wahân ei gynnig i wlad arall yn y DU, eich bod yn disgwyl i hwnnw gael ei gynnig i Gymru. Efallai fy mod i'n ymddiried llawer llai yn San Steffan nag yr ydych chi, Prif Weinidog, ond fel mae pethau'n sefyll, rwy'n disgwyl i San Steffan beidio â chynnig cytundeb o'r fath i ni. Ond gallwn newid y sefyllfa honno os ydym ni eisiau. Yn absenoldeb unrhyw weithredu neu flaengarwch gan Blaid Lafur y DU, gall y Cynulliad hwn leisio ei farn. Mae'r grym gennych chi i sicrhau nad yw Cymru'n setlo am ail orau yn y fan yma. Fel Prif Weinidog y wlad hon, a wnewch chi sicrhau, pan ddaw'r amser, y bydd ASau Llafur yn San Steffan yn cefnogi cytundeb ar wahân i Gymru?
English: Well, I think they've shown that through their actions last night, in fairness.
Welsh: Wel, rwy'n meddwl eu bod nhw wedi dangos hynny trwy eu gweithredoedd neithiwr, er tegwch.
English: No, they haven't.
Welsh: Nac ydyn, dydyn nhw ddim.
English: It's not as if they haven't been supportive of the amendments that we have put down. But the perspective I have is this: I want to see a good deal for the whole UK. I think that's by far the easiest solution. Having a deal specifically for Wales is more difficult; there's no question about that. It's more difficult. It's not impossible; it's certainly more difficult. I would like to see the UK as a whole remain in the customs union, have full and unfettered access to the single market, and that means, of course, that Welsh businesses will be able to access the UK market, which is hugely important for them, and the EU market at the same time. I don't see that there needs to be any kind of competition between those two aims.
Welsh: Nid yw fel pe nad ydynt wedi bod yn gefnogol o'r gwelliannau yr ydym ni wedi eu cyflwyno. Ond dyma'r safbwynt sydd gen i: rwyf i eisiau gweld cytundeb da i'r DU gyfan. Rwy'n credu mai dyna'r ateb hawddaf o bell ffordd. Mae cael cytundeb penodol i Gymru yn fwy anodd; nid oes unrhyw amheuaeth am hynny. Mae'n fwy anodd. Nid yw'n amhosibl; mae'n yn sicr yn fwy anodd. Hoffwn weld y DU yn ei chyfanrwydd yn aros yn yr undeb tollau, yn cael mynediad llawn a dilyffethair at y farchnad sengl, ac mae hynny'n golygu, wrth gwrs, y bydd busnesau Cymru yn gallu cael mynediad at farchnad y DU, sy'n bwysig dros ben iddyn nhw, a marchnad yr UE ar yr un pryd. Nid wyf i'n gweld bod angen unrhyw fath o gystadleuaeth rhwng y ddau nod hynny.
English: No.
Welsh: Naddo.
English: First Minister, why have you subsequently, then, when we've been questioning you in this Chamber, indicated that you had issues brought to your attention by the individual I named and others, and that you dealt with those issues at that time? Because there are quite clearly two stories running here, and it is difficult for the impartial observer to try and get to the truth of what people want to hear, which is what was actually going on in 2014 and what action was taken by you. So, can you clear up who is telling the truth: Leighton Andrews or yourself?
Welsh: Prif Weinidog, pam ydych chi felly, wedi hynny, pan yr ydym ni wedi wedi bod yn eich holi chi yn y Siambr hon, wedi dweud y tynnwyd eich sylw at faterion gan yr unigolyn a enwais ac eraill, a'ch bod chi wedi ymdrin â'r materion hynny ar yr adeg honno? Oherwydd mae'n gwbl eglur bod dwy stori ar y gweill yn y fan yma, ac mae'n anodd i'r sylwedydd diduedd geisio cael at wirionedd yr hyn y mae pobl eisiau ei glywed, sef beth oedd yn digwydd mewn gwirionedd yn 2014 a pha gamau a gymerwyd gennych chi. Felly, a allwch chi egluro pwy sy'n dweud y gwir: Leighton Andrews neu chi?
English: I just answered your question. There were no allegations of bullying.
Welsh: Rwyf i newydd ateb eich cwestiwn. Ni fu unrhyw honiadau o fwlio.
English: So, you're saying that, in the answers you gave this Chamber over the last several weeks, where you identified - and these were your words - issues were addressed and actions were taken, that those issues were not related to behaviour of the nature that has been described by Leighton Andrews, by the special adviser or by other individuals who've gone to the press indicating such an atmosphere existed on the fifth floor, and they were brought to your attention. And you did say, in this Chamber, that you did take action. So, what action did you take, and what were the issues you were referring to in your previous answers?
Welsh: Felly, rydych chi'n dweud, yn yr atebion a roesoch chi i'r Siambr hon dros yr wythnosau diwethaf, pan wnaethoch chi nodi - a'ch geiriau chi oedd y rhain - y rhoddwyd sylw i faterion ac y cymerwyd camau, nad oedd y materion hynny yn ymwneud ag ymddygiad o'r natur a ddisgrifiwyd gan Leighton Andrews, gan y cynghorydd arbennig neu gan unigolion eraill sydd wedi mynd at y wasg i ddweud bod awyrgylch o'r fath yn bodoli ar y pumed llawr, ac y tynnwyd eich sylw atynt. A dywedasoch, yn y Siambr hon, y cymerwyd camau gennych chi. Felly, pa gamau wnaethoch chi eu cymryd, a beth oedd y materion yr oeddech chi'n cyfeirio atynt yn eich atebion blaenorol?
English: Issues that did not involve bullying. I've said no allegation was made by Leighton Andrews to me in regard to bullying. Were there issues that arose? Yes, there would be conflicts now and again between people - disputes about the titles of Bills, for example. When you have a talented team of people, sometimes they will rub up against each other. Let me just make one thing clear: the narrative, the political narrative he's trying to create is that somehow the Government - [Interruption.] Oh, he's not, is he? That somehow, in 2014, the Government was in chaos and has been ever since. We delivered on all our manifesto promises between 2011 and 2016. We got back into power in 2016. The people of Wales trusted us to do that. Far from being ineffective, far from being a Government where people constantly spent their time arguing with each other, we were a Government that delivered for the people of Wales and delivered our manifesto as we promised.
Welsh: Materion nad oeddent yn ymwneud â bwlio. Rwyf i wedi dweud na wnaed unrhyw honiad gan Leighton Andrews i mi o ran bwlio. A oedd materion a gododd? Oedd, byddai achosion o wrthdaro rhwng pobl nawr ac yn y man - anghydfodau ynghylch teitlau Biliau, er enghraifft. Pan fo gennych chi dîm o bobl ddawnus, byddant yn gwrthdaro weithiau. Gadewch i mi wneud un peth yn eglur: y naratif, y naratif gwleidyddol y mae'n ceisio ei lunio yw bod y Llywodraeth rywsut - [Torri ar draws.] O, nid yw'n gwneud hynny, nag yw? Bod y Llywodraeth, yn 2014, mewn anhrefn rywsut a bod hynny'n wir byth ers hynny. Rydym ni wedi cyflawni pob un o'n haddewidion maniffesto rhwng 2011 a 2016. Llwyddasom i fynd yn ôl i mewn i rym yn 2016. Ymddiriedodd pobl Cymru ynom i wneud hynny. Ymhell o fod yn aneffeithiol, ymhell o fod yn Llywodraeth lle'r oedd pobl yn treulio eu hamser yn dadlau gyda'i gilydd drwy'r amser, rydym ni'n Llywodraeth a gyflawnodd dros bobl Cymru ac a gyflawnodd ein maniffesto fel yr addawyd gennym.
English: The Cabinet Secretary for Energy, Planning and Rural Affairs chairs the Brexit round table for her portfolio. It has met on a regular basis since July 2016, and the Welsh Government also engages with stakeholders across all policy areas on EU transition through established forums.
Welsh: Ysgrifennydd y Cabinet dros Ynni, Cynllunio a Materion Gwledig sy'n cadeirio bord gron Brexit ar gyfer ei phortffolio. Mae'r bwrdd wedi bod yn cwrdd yn rheolaidd ers Gorffennaf 2016, ac mae Llywodraeth Cymru hefyd yn trafod y trefniadau pontio Ewropeaidd gan randdeiliaid ym mhob maes polisi.
English: Thank you. It's important, of course, in the context of what we've been discussing this afternoon, that the Government at every level is involved in all ways possible in terms of defending Wales's interest. I know that in the External Affairs and Additional Legislation Committee of the Assembly on 20 November, the Cabinet Secretary for Finance mentioned the round-table arrangements for the Minister for agriculture. He talked about the working party of the Cabinet Secretary for Education. He talked about a group chaired by the Cabinet Secretary for the economy. And another area that will be very sensitive to our departure from the European Union will be health and social care. In staffing, we'll have to push for visas in order to attract staff to work in Wales specifically. There are concerns, as a result of losing the European Medicines Agency, in terms of how Wales can make bilateral agreements with the new agency in Europe in order to continue to test medicines in Wales, and so on. So, there's a broad range of areas that will need to be addressed. So, can you tell us what work the health Secretary is doing in leading a team on Brexit? Because there is concern within the health sector in Wales that this is one area that is being neglected somewhat at the moment, and we simply can't afford that to happen.
Welsh: Diolch. Mae'n bwysig, wrth gwrs, yng nghyd-destun beth rydym ni wedi bod yn ei drafod y prynhawn yma yn barod fod y Llywodraeth ar bob lefel yn ymwneud ym mhob ffordd bosibl â gwarchod buddiannau Cymru. Rydw i'n gwybod, ym Mhwyllgor Materion Allanol a Deddfwriaeth Ychwanegol y Cynulliad ar 20 Tachwedd, mi wnaeth yr Ysgrifennydd cyllid sôn am drefniadau bord gron yr Ysgrifennydd dros amaeth. Mi gyfeiriodd at grŵp gweithio yr Ysgrifennydd addysg ar Brexit. Mi gyfeiriodd at y grŵp y mae Ysgrifennydd yr economi yn ei gadeirio ar Brexit. Maes arall fydd yn sensitif iawn i'n hymadawiad ni o'r Undeb Ewropeaidd ydy maes iechyd a gwasanaethau a gofal cymdeithasol. Mewn staffio, mi fydd angen gwthio am visas ar gyfer gallu denu staff i weithio yng Nghymru yn benodol. Mae yna bryderon yn sgil colli'r Asiantaeth Feddyginiaethau Ewropeaidd, am sut y gallai Cymru greu cytundebau bilateral efo'r asiantaeth newydd yn Ewrop er mwyn parhau i wneud profion ar feddyginiaethau yng Nghymru, ac ati. Mae yna ystod eang o feysydd a fydd angen edrych arnyn nhw. Pa waith, allech chi ddweud wrthym ni, y mae'r Ysgrifennydd iechyd yn ei wneud o ran arwain tîm gweithredol ar Brexit? Oherwydd mae yna bryder o fewn y maes iechyd yng Nghymru fod hwn yn un maes sy'n cael ei esgeuluso rhywfaint ar hyn o bryd, ac ni allwn ni, yn syml iawn, fforddio hynny.
English: We are working extremely closely at the moment with health and social care organisations in order to understand the impact of Brexit, and so they can also understand the impact on themselves and how we can discuss that. Since the referendum itself, the Government has been working with health and care organisations in order to consider which parts will be impacted by Brexit. Also, workshops have been held between the UK Government and Welsh Government to consider the legal and executive impact of Brexit as regards a number of issues. So, a number of things have taken place in order to ensure that the health service can consider what problems can arise because of Brexit, especially a hard Brexit.
Welsh: Rydym yn gweithio yn agos iawn ar hyn o bryd gyda chyrff iechyd a gofal cymdeithasol er mwyn inni ddeall beth yw impact gadael yr Undeb Ewropeaidd, ac fel eu bod nhw hefyd yn deall beth yw'r impact arnyn nhw, a'u bod nhw'n deall ym mha ffordd y gallwn ni drafod hynny. Ers y refferendwm ei hun, mae'r Llywodraeth wedi gweithio gyda chyrff iechyd a gofal er mwyn ystyried pa rannau sy'n mynd i gael eu heffeithio gan Brexit. Mae yna weithdai hefyd wedi cymryd lle rhwng Llywodraeth y Deyrnas Unedig a Llywodraeth Cymru i ystyried yr impact cyfreithiol a hefyd gweithredol o adael yr Undeb Ewropeaidd ynglŷn â sawl peth. So, mae yna sawl peth wedi digwydd er mwyn sicrhau bod y gwasanaeth iechyd yn ystyried pa broblemau a allith godi o achos Brexit, yn enwedig Brexit caled.
English: In his letter yesterday to the External Affairs and Additional Legislation Committee, the UK Parliament's Under-Secretary of State for Exiting the European Union said 'The Secretary of State for Exiting the European Union has held numerous discussions with the Welsh Government - including a number of bilateral discussions with the Cabinet Secretary for Finance and Local Government' but 'There is agreement between the Scottish, Welsh and UK Governments that common frameworks will be necessary in some areas and we have together agreed a set of principles that will underpin our work'. And that 'We have agreed a programme of intense discussions with the Welsh Government, led by the First Secretary of State, to take this forward.' Could you tell us a little bit more about what that programme of discussions is and how you'll be informing this Assembly about the developments that arise from them?
Welsh: Yn ei lythyr ddoe at y Pwyllgor Materion Allanol a Deddfwriaeth Ychwanegol, dywedodd Is-Ysgrifennydd Gwladol Senedd y DU dros Adael yr Undeb Ewropeaidd Mae'r Ysgrifennydd Gwladol dros Adael yr Undeb Ewropeaidd wedi cynnal nifer o drafodaethau gyda Llywodraeth Cymru - gan gynnwys nifer o drafodaethau dwyochrog gydag Ysgrifennydd y Cabinet dros Gyllid a Llywodraeth Leol ond Ceir cytundeb rhwng Llywodraethau'r Alban, Cymru a'r DU y bydd fframweithiau cyffredin yn angenrheidiol mewn rhai meysydd ac rydym wedi cytuno gyda'n gilydd ar gyfres o egwyddorion a fydd yn sail i'n gwaith. Ac Rydym ni wedi cytuno ar raglen o drafodaethau dwys gyda Llywodraeth Cymru, dan arweiniad y Prif Ysgrifennydd Gwladol, i fwrw ymlaen â hyn. A allech chi ddweud ychydig mwy wrthym ni o ran beth yw'r rhaglen honno o drafodaethau a sut y byddwch chi'n hysbysu'r Cynulliad hwn am y datblygiadau sy'n deillio ohonynt?
English: The discussions are not with the Secretary of State, particularly, for Wales, but the different Secretaries of State who have portfolio responsibilities in Whitehall. They are called 'deep dives', for reasons that escape me, actually, but what they are looking to do is to see where there is a need - first of all, is there a need for a common framework, secondly, what should that common framework look like. But key to this all, of course, is that any common framework in any area must be agreed and not imposed by the UK Government.
Welsh: Nid yw'r trafodaethau gydag Ysgrifennydd Gwladol Cymru yn benodol, ond y gwahanol Ysgrifenyddion Gwladol sydd â chyfrifoldebau portffolio yn Whitehall. Fe'u gelwir yn 'deep dives', am resymau nad wyf i'n eu cofio ar hyn o bryd, a dweud y gwir, ond yr hyn y maen nhw'n ceisio ei wneud yw gweld lle mae angen - yn gyntaf oll, a oes angen fframwaith cyffredin, yn ail, sut dylai'r fframwaith cyffredin hwnnw edrych. Ond yn allweddol i hyn oll, wrth gwrs, yw bod yn rhaid i unrhyw fframwaith cyffredin mewn unrhyw faes gael ei gytuno ac nid ei orfodi gan Lywodraeth y DU.
English: We are committed to maximising transparency and openness through our publication scheme.
Welsh: Rydym ni wedi ymrwymo i sicrhau cymaint â phosibl o dryloywder a natur agored drwy ein cynllun cyhoeddi.
English: Thank you, First Minister. As you will be aware, the last few months have seen some pretty torrid times in politics, and I think the esteem in which we are held is suffering. I think the Welsh public will expect us to be far more open and transparent going forward. I have recently received an answer to a written question from the Cabinet Secretary for health and well-being that contradicts an almost identical question tabled by my colleague David Melding less than two months earlier. What can you do to ensure that your Government is providing consistent information to questions tabled by Assembly Members? It is merely our attempt to conduct proper scrutiny, which is our duty on behalf of the public, for whom we are the elected representatives.
Welsh: Diolch, Prif Weinidog. Fel y byddwch chi'n ymwybodol, bu'n gyfnod ofnadwy ym myd gwleidyddiaeth yn y misoedd diwethaf, a chredaf fod y parch yr ydym ni'n ei fwynhau yn dioddef. Rwy'n credu y bydd y cyhoedd yng Nghymru yn disgwyl i ni fod yn llawer mwy agored a thryloyw yn y dyfodol. Cefais ateb yn ddiweddar i gwestiwn ysgrifenedig gan Ysgrifennydd y Cabinet dros iechyd a llesiant sy'n gwrthddweud cwestiwn a oedd bron yn union yr un fath a gyflwynwyd gan fy nghyd-Aelod David Melding lai na dau fis yn gynharach. Beth allwch chi ei wneud i sicrhau bod eich Llywodraeth yn darparu gwybodaeth gyson i gwestiynau a gyflwynir gan Aelodau'r Cynulliad? Y cwbl yw hyn yw ein hymdrech ni i wneud gwaith craffu priodol, sef ein dyletswydd ar ran y cyhoedd, yr ydym ni'n gynrychiolwyr etholedig iddynt.